Jennifer Lopez

**Jennifer Lynn Lopez**, mejo conosesta cofà Jennifer Lopez o co'l soranome de J.Lo (New York, 24 łujo 1969), ła ze na cantante, atora, bałarina, inprenditora, showgirl, produtora discogràfega e produtora sinematogràfega statunitense.
De orizene portoregane, ła ze una intrà łe mazore esponenti de'l pop łatin comersiałi, ła pì rica tra i łatin-mericani inte l'anbiente hollywoodian segondo *[[Forbes]]*, e ła pì influente atora ispànega d'America segondo ła łista dei "100 ispàneghi pì influenti" de ła revista *[[People in Español]]*.

Da'l 1999, Jennifer Lopez ła ga zlansà dieze àlbun, pì volte prezenti a l'interno de ła clasifega de ła Billboard 200. Ła ga vinsesto l'American Music Award for Favorite Pop/Rock Female Artist del 2003 e American Music Award for Favorite Latin Artist del 2007. Ła ze conparìa in numarozi film, e ła ga vinto l'ALMA Award inte el 1998 e inte'l 1999. Ła ze stà ła prima a publegar un film (*[[Prima o poi mi sposo]]*) e un album (*[[J. Lo]]*) inte'l ziro de na soła setemana portandołi tuti do a'l nùmaro 1 de łe clasifeghe muzegałe e sinematografeghe. Ła condivide 'sto record soło co Barbra Streisand e Whitney Houston. Inte l'avril del 2011, a scuazi 42 ani, ła ze stà nominà "ła dona pì beła del mondo" da'l magazine merican *[[People (rivista)|People]]*. Ła ga vendesto sìrca 80 miłion de dischi inte ła só carièra e ła stima de'l só patrimonio ła ze de sìrca 400 miłion de dołari.

Inte'l 2000 grasie a'l só abito dezenjà da Donatella Versace (deventà drìoman el séłebre Vestito verde Versace de Jennifer Lopez) prezentà a ła serada dei Grammy Award nase Google Immagini, deventando cuindi uno de i abiti pì discusi inte ła storia de'l tapeo roso. Ła sera de'l 7 novenbre 2011 ła ga resevùo da Donatella Versace el premio *Woman of the Year* inte el corso de ła serada a ła Carnegie Hall de New York che selebra onji ano el corajo de łe done che canbia el mond co łe só idee e el só inpenjo. Inte'l 2012 ła vien ełezesta *Sełebrità pì potente de'l mondo* da *[[Forbes]]*. Inte'l 2013 ghe vien asenjada ła stèła nùmaro 2500 so ła *[[Hollywood Walk of Fame]]* de Los Angeles e inte'l 2014 ła ze ła prima dona inte ła storia a resever el premio Icon Award a i Billboard Music Awards. Inte ła só cariera ła ga cołesionà 4 sìngołi a łe pozision nº 1 e 10 de ła *Top 10* de ła Billboard Hot 100. Inte'l 2018 durante i MTV Video Music Awards 2018 ghe vien conferìo el premio a ła cariera *[[Michael Jackson Video Vanguard Award]]*.

Durante ła só cariera ła ga resevesto 2 nominations a i Golden Globe e 2 nominations a i Grammy Award.
## Biografia
thumb|left|Castle Hill Avenue, a Castle Hill, indove che ze nasesta Jennifer Lopez
Ła ze nasùa el 24 de łujo 1969 da na fameja de orizene spanjołe e nadive portoregane a Castle Hill, un cuartier de New York in cui ghe ze na alta consentrasion de portoregani e afromeregani, co taso de criminałità pìtosto ełevà. I zenidori, David Lopez e Guadalupe Rodríguez, i se ga trasferìo da l'izoła caraìbega in serca de fortuna. Par 'sto motivo Jennifer ła ze riusìa ad inparar fin da puteła do łengue, l'ingleze e el spanjoło. Ła ga do sorełe: Lynda e Leslie.
Só pare David el ga łaorà cofà vardian noturno a ła  Guardian Insurance Company, vanti de deventar un tècnego de computer, e só mare Guadalupe ła zera na cazałìna.
Co Jennifer ła ze nasesta, ła fameja ła viveva in un picoło partamento, ma ła ze riusìa ad acuistarghene uno a do piani un paro de ani drìo, concludendo un acuisto che pareva ezajerà par na fameja rełativamente pòvara cofà cueła de i Lopez.

Jennifer gaveva ciapà łesion de canto e de dansa sin da l'età de 5 ani. Ła ga frecuentà de łe scołe catòłeghe e in partegołar ła Preston High School, na scoła par sołe toze inte el Bronx. A l'età de 18 ani ła ga łasà ła caza e se ga mantenjesto da só posta, pagandose łe lesion de canto e de bało. Dopo aver frecuentà el Baruch College par un semestre, ła ga dividesto el só tenpo tra na ocupasion in un studio łegałe, scołe de dansa e tra performance de bało inte i night club de Manhattan. Dopo mezi de audision, Jennifer ła zera stà sełesionà come bałarina par vari video rap, un epizodio de Yo! MTV Raps (1990), e come bałarina de rizerva par i New Kids on the Block par ła só performance de ła canson "Games" par l'American Music Awards inte el 1991. Poco pì tardi, ła ze devenjesta bałarina de rizerva par Janet Jackson e ła ga fazesto na aparision inte'l só video de'l 1993 *[[That's the Way Love Goes]]*.

## Cariera
### Tełevizion
Dopo un tour in Japon, ła ga ezordìo so'l picoło schermo inte'l 1990 co ła sit-com *[[In Living Color]]*, inte ła cuała ła interpretava ła parte de ła *Hip-Hop Girl*. Par continuar a far parte de'l cast, ła ze ndà a Los Angeles insieme a'l só primo morozo, David Cruz.
Ła ga partesipà a'l programa tełevizivo fin a'l 1991, inisiando inte'l fratenpo a ciapar łesion de resitasion.

Ła ze stà notà grasie a un spesiałe so'l *drìo łe cuinte* de *In Living Color* e ła ga fazesto un provin par *[[South Central]]*, tełefilm che'l ga avùo vita curta; propio mentre na rede tełeviziva inportante ła gavarìa posùo prołongar 'sta serie, A ghe ze stà ofrìo un contrato domeché a ła Lopez, par interpretar *Melinda Lopez* inte ła serie tv *Second Chances*. Ła prima serie de'l tełefilm ła ga avesto un discreto suceso: A zera el 1993, ano inte'l cuało Jennifer ła apariva anca inte'l par ła tv *Nurses On The Line: The Crash Of Flight 7*, mejo conosùo come *Lost In The Wild*. El suceso de'l só parsonazo in *Second Chances* el ga spenzesto i produtori a crear un spin-off de'l tełefilm e inte'l 1994 A ze ndà in programasion *Hotel Malibu*.

Tra el 2004 e'l 2005, ła ze stà ła guest star de tre epizodi de ła sit-com Will & Grace.

Inte'l magio de'l 2006, ła xze stada ła produtora ezecutiva de'l reality show conponesto da oto epizodi, *[[DanceLife]]*, trazmetesto da MTV, da'l 15 de zenaro de'l 2007. L'atora ła ga cołaborà a ła sełesion dei partesipanti de'l spetacoło e ła ga fato algune aparision inte'l programa.

Inte'l 2007 ła ze stada produtora ezecutiva de na miniserie trazmetesta so Univisión, intitołada *Como ama una mujer*, trazmetesta in sincue epizodi da'l 30 de otobre a'l 27 de novenbre 2007, co i atori Christian Borrero e Adriana Cruz. Inte l'isteso parìodo ła ga firmà un contrato come star e produtora de un reality par TLC.

Ła ze stà anca inpenjada inte'l reality show merican *[[American Idol]]*, andove che ła ga fazesto ła só prima aparision come mentore el 10 de apriłe de'l 2007. Drioman ła ze entrada a far parte de ła zurìa par łe edision de'l 2010, 2011 e 2014.

Inte'l 2010 ła ze aparìa come guest star in un epizodio de ła serie tełeviziva *[[How I Met Your Mother]]*, inte el roło de ła scritora Anita.

Inte'l 2013 ła ga produzesto ła serie tv *[[The Fosters]]*, a temàdega LGBT, che'l ga debutà so ła rede tełeviziva mericana ABC Family.

Inte'l 2016 ła ze protagonista de ła serie TV połisiesca de ła NBC *[[Shades of Blue (serie tełeviziva)|Shades of Blue]]* che ła vede come protagonista anca inte ła segonda stajon inte'l 2017 e renovada par na tersa stajon che ła ndarà in onda inte'l 2018 grasie ai alti ascolti otenjesti.

### Sinema
[thumb|left|Jennifer Lopez a i [MTV Video Music Awards 2004|399x399px]]
Inte el 1994 ła ga resità in *[[My family]]*, un film indipendente direto da Gregory Nava e anbientà inte i ani vinti, in cui ła ga avesto ła parte de Maria Sanchez; el film el ga avesto suceso inte ła comunidà ispànega e ła ga otenjesto varie nomination, de cui una a i Oscar, e ła Lopez ga avùo na nomination a i Independent Spirit Awards come mejo atora ezordiente inte'l 1996.
El steso ano ła ga resità a'l fianco de Wesley Snipes e Woody Harrelson inte'l połisiesco *[[Money Train]]*, el só primo film ad alto budget. Anca in 'sto film ła ga interpretà na dona łatin-mericana ma, a difarensa de ła prima, inte ła cuała ła revestiva i pani de na mesegana, cui ła jera Grace Santiago, na dona portoregana de'l Bronx.

Inte'l 1996 Francis Ford Coppola ła ga vołesta in *[[Jack (film 1996)|Jack]]* inte i pani de na mestra de scoła ełementar. Inte'l film ła ga resità a'l fianco de Robin Williams.

Inte'l 1997 ła ga resità in *[[Blood and Wine]]* de Bob Rafelson, al fianco de Jack Nicholson, Stephen Dorff e Michael Caine, interpretando oncora un personazo łatin-merican, Gabriela, conosùa come *Gabi*, de orìzeni cubane.

Ła zvolta inte ła só cariera ła ze stà costituìa da ła partesipasion a'l film *[[Selena (film)|Selena]]*, so ła vita de ła cantante Selena Quintanilla Pérez, copada a 23 ani.
Direto da Gregory Nava, el film el ze stà un suceso a'l boteghin e'l ga resevesto varie nomination, tra cui cueła de ła Lopez ai Golden Globe come mejo atora protagonista.

Inte'l sucesivo film d'aventura-horror *[[Anaconda (film)|Anaconda]]* ła Lopez ła ga interpretà Terri Flores, rezista de un grupo de cineasti che'l gera drìo reałizar un documentario in Amasonia. Inte'l steso ano ła vien direta da Oliver Stone, inte'l thriller *[[U Turn - Inversion di marcia|U Turn]]*, indove ła Lopez, inpersonando l'indiana Grace McKenna, par ła prima volta inte ła só cariera ła ga interpretà un personazo non łatin-merican.

Inte el 1998 ła ze stada *Karen Sisco*, inte'l połisiesco *[[Out of Sight (film)|Out of Sight]]* a'l fianco de George Clooney.
Inte el steso ła ga partesipà co ła só voze, a'l film-anemasion *[[Z la formica]]*, dopiando ła formìga operaia Azteca.

Dapò un ano de pauza so i schermi sinematogràfeghi ła ze toranda co *[[The Cell - La cellula]]*, un thriller psicołòzego de Tarsem Singh co Vince Vaughn, inte i pani de ła psicoterapeuta  Catherine Deane.
Inte'l 2001 ła ga resità in altri do film: ła comedia romàntega *[[Prima o poi mi sposo]]* e el połisiesco romàntego *[[Angel Eyes - Occhi d'angelo]]* co Jim Caviezel.

Inte'l 2002 ła ze stada protagonista de'l thriller *[[Via dall'incubo]]*.

Inte'l 2003 ła ga resità in *[[Un amore a 5 stelle]]* e *[[Amore estremo - Tough Love]]* e inte'l 2004 *[[Jersey Girl]]* e *[[Shall We Dance? (film 2004)|Shall We Dance?]]*.

Inte'l 2005 ła ze stada protagonista de do film, el primo insenbre a Jane Fonda in *[[Quel mostro di suocera]]* e el segondo a'l fianco de Morgan Freeman e Robert Redford in *[[Il vento del perdono]]*.

Do film produzesti da Jennifer i ga catà spasio inte i film festival: *[[Bordertown (film 2006)|Bordertown]]* (2006) a'l film festival de Bruxelles e El Cantante (2007) a'l Festival internasionałe del film de Toronto. In 'st'ùltemo film l'atora ła ga cołaborà co'l marìo cantante-ator Marc Anthony. El film el ze in ingleze, co un uzo de sototitołi par łe canson co testi spanjołi.

Ła Lopez inte'l 2010 ła ze stà inpenjà co'l film *[[Piacere, sono un po' incinta]]* na comedia romàntega a'l fianco de l'ator Alex O'Loughlin.

A l'inisio del 2012 ła ga resità inte'l film intitołà *[[Che cosa aspettarsi quando si aspetta]]*, a'l fianco de Cameron Diaz. Ancora inte'l 2012 ła ze tornada a'l dopiagio, prestando ła voze a ła tigre Shira inte'l film d'anemasion L'era glaciale 4 - Continenti alla deriva.

Inte'l 2013 ła ga resità inte'l film *[[Parker (film)|Parker]]* a'l fianco de *[[Jason Statham]]*. Inte'l meze de zunjo , durante na intervista radiofònega ła ga declarà de aver acetà na parte par un film intitołà *[[The 33]]* a'l fianco de Antonio Banderas, ma drioman ła ga abandonà el set a càuza de disapori co ła produsion.

Inte'l 2015 ła cantante ła torna oncora a'l dopiagio in *[[Home - A casa]]*, film d'anemasion de ła  DreamWorks, partesipando anca a ła cołona sonora co'l sìngoło *[[Feel the Light]]*, contenjùo  inte l'àlbun *[[Home (Original Motion Picture Soundtrack)]]* e prezentà par ła prima volta ad *[[American Idol]]*.

A zenaro ze usìo el film *[[Il ragazzo della porta accanto (film 2015)|Il ragazzo della porta accanto]]*, un thriller erotico inte'l cuało ła vien afiancada da'l zóvane ator e bałarin Ryan Guzman. El film, nonostante tante critiche negative, el ga otenjesto un gran suceso a'l boteghin.

Inte'l 2016 ła ze tornà a dopiar el personazo de Shira in *[[L'era glaciale - In rotta di collisione]]*, cuinto capitoło de l'omònema saga. Inte'l 2018 ła ze ła protagonista de "Ricomincio Da Me", film in cui ła resita a'l fianco de Vanessa Hudgens. Inte'l 2019 ła interpreta ła spojarełista Ramona inte ła comedia *[[Le ragazze di Wall Street - Business Is Business]]*.

#### Incasi sinematogràfeghi e vadanji conplesivi
Jennifer Lopez ła ze una de łe atore pì pagàe a Hollywood e l'atora łatina pì pagada inte ła storia de Hollywood, anca se no ła ga mai fato parte de un film che'l gabia incasà pì de 100 miłion de dołari inte i Stati Unìi. Jennifer ła ze aparìa inte'l Guinness dei primati de'l 2007 come atora pì enèrzega. Ła jera inte ła łista top ten de łe paghe de atore de The Hollywood Reporter inte'l 2002, 2003 e 2004. Ła ga resevùo 15 miłion de dołari par el só roło in *[[Quel mostro di suocera]]*. El film *[[Un amore a 5 stelle]]* el ga ciapà i 94&nbsp;011&nbsp;225 dołari, mentre ''Shall We Dance?'', el ga ciapà 112&nbsp;238&nbsp;000 dołari a'l boteghin intarnasionałe, par i ascolti 57&nbsp;890&nbsp;460 dołari e un totałe 170&nbsp;128&nbsp;460 dołari in tuto el mondo.

El ocupa ła nona pozision inte ła łista de'l magazine Forbes de łe 20 done de spetacoło pì riche.

### Mùzega
[upright=1.2|thumb|Jennifer Lopez e [Marc Anthony int'un conserto de'l 2009]]
Inte'l 1999 ła ga debutà inte'l mondo de ła mùzega co'l singoło *[[If You Had My Love]]*, publegando el só primo àlbun *[[On the 6]]*, che ad ancò el ga vendesto 8 miłion de copie. I altri singołi ciapài fora i ze stài *[[No Me Ames]]* (solchè par l'America łatina, in doto co Marc Anthony), *[[Waiting for Tonight]]*, *[[Feelin' So Good (Jennifer Lopez)|Feelin' So Good]]* e *[[Let's Get Loud]]* (solchè par Europa e Australia).

Inte'l 2001 ła ga publegà el singoło *[[Love Don't Cost a Thing]]* che'l antisipava l'usida de l'àlbun *[[J.Lo]]*. L'album el ga debutà a ła prima pozision in Amerega e in tanti altri paezi diventando, con dodici milioni di copie, il suo album più venduto finora. I altri singołi i ze stài *[[Play (Jennifer Lopez)|Play]]*, *[[Ain't It Funny]]* (non publegà inte i USA) e *[[I'm Real]]*.

Inte'l 2002 ła ga publegà  el só primo àlbun de remix *[[J to tha L-O!: The Remixes]]*, i cui singołi estrazesti i ze stài *[[I'm Real|I'm Real(Murder Remix)]]*, *[[Ain't It Funny (Murder Remix)]]* e *[[I'm Gonna Be Alright|I'm Gonna Be Alright (Trackmasters Remix)]]*. El suceso de l'àlbun el ghe ga conferìo do record: co i só tre miłion de copie el ze el terso àlbun de remix pì vendùo de ła storia e el ze el primo a debutar a ła prima pozision inte i Stati Unii. Inte el steso ano ła ga publegà l'àlbun *[[This Is Me... Then]]* che el ga vendùo pì de sete miłion de copie, de cui, do miłion e mezo solchè inte i Stati Unìi. El singoło de zlanso el ze stà *[[Jenny from the Block]]*, a cui ze sevità *[[All I Have (Jennifer Lopez)|All I Have]]*, *[[I'm Glad]]* e *[[Baby I Love You]]*.

Inte'l 2005 el singoło *[[Get Right]]* el ga antisipà l'usida de*[[Rebirth (Jennifer Lopez)|Rebirth]]* che'l ga debutà a ła segonda pozision inte ła Billboard 200 inte i Stati Unìi. El segondo singoło estrazesto el ze stà : *[[Hold You Down]]*. L'àlbun el ga vendùo suparzó tre miłion de copie.

Inte'l 2006 ła ga publegà el singoło *[[Control Myself]]*.

Inte'l 2007 A ze venjùo fora el singoło *[[Qué hiciste]]* antisipando el primo àlbun in spanjoło de ła cantante, da'l titoło *[[Como ama una mujer]]*.

L'àlbun el ga vendùo oltra Cuatrosentocincuantamiłe copie inte łe prime setemane, razonzendo ła dièzema pozision inte ła  Billboard 200.
Da l'àlbun A ze sta estrazesti come singołi promosionałi *[[Me Haces Falta]]* e *[[Por Arriesgarnos]]*.

Inte'l steso ano vien publegà l'àlbun *[[Brave (album Jennifer Lopez)|Brave]]*, antisipà  da'l singoło *[[Do It Well]]*, che'l senja ritorno a l'ingleze.
El segondo singoło el ze *[[Hold It Don't Drop It]]*, publegà solchè in Itałia indove el ga ciapà el cuarto posto. El singoło el ga ciapà ła prima pozision de ła Hot Dance Club Play de Billboard.
Tutavia, 'sto àlbun no'l ga otenjùo el suceso dei presedenti in tèrmeni de vendite.

El 19 de febraro 2010 Jennifer ła ze stà ospite spesiałe a'l Festival de Sanremo 2010, indove l'ha cantà ła canson *[[(What Is) Love?]]* e alguni tra i só pì grandi sucesi.

Fra el 2008 e'l 2011 ła ga rejistrà racuante canson par el só novo àlbun, *[[Love?]]*, firmando un contrato co ła Def Jam. Ła publegasion ła ze avenjesta el 29 de avril 2011 in Europa e el 3 de majo inte i Stati Unìi. L'album el ze stà antisipà dai singołi *Fresh Out the Oven*, in cołaborasion co Pitbull, e *[[Louboutins]]*, drioman no includesti inte l'album, a cauza del scarso suceso otegnuo da entranbi inte łe clasifeghe de vendita.

A zenaro 2011 ze stà publegà el novo sìngoło se zlanso, oncora in cołaborasion co Pitbull, *[[On the Floor]]*, che'l ga reportà Jennifer Lopez inte ła top ten dei Stati Unii dopo oto ani.

Da l'àlbun A ze stài ciapài fora altri do singołi: *[[I'm Into You]]* co Lil' Wayne e *[[Papi (singolo)|Papi]]*.
miniatura|Jennifer Lopez in conserto inte'l 2012
Inte'l 2012 A vien publegà *[[Dance Again... the Hits]]*, el primo Greatest hits de ła cantante, da'l cuało vien ciapài sìngołi *[[Dance Again]]* in cołaborasion co Pitbull) e *[[Goin' In]]* co Flo Rida.

Inte'l steso parìodo vien publegà anca el singoło *[[Follow the Leader (Wisin & Yandel)|Follow the Leader]]*, produzesto da'l do Wisin & Yandel.

Inte'l 2013 insenbre ad Andrea Bocelli ła ga publegà el singoło *[[Quizas, quizas, quizas]]* che'l ga razonzesto ła sima de ła Billboard Classic. A majo A ze venjùo fora el singoło *[[Live It Up (Jennifer Lopez)|Live It Up]]*, cofà antisipasion de'l só novo àlbun, da novo in cołaborasion co Pitbull.

Inte'l novenbre 2013 ła cantante, in ocazion de'l retiro de'l Premios Juventud ła se ga ezibìa insenbre a Pitbull co un mash-up dei só pì grandi sucesi: *[[On the Floor]]*, *[[Dance Again]]* e *[[Live It Up (Jennifer Lopez)|Live It Up]]*.

El 24 de novenbre ła se ga ezibìa ai American Music Awards, in un conserto tributo a ła rezina de ła salsa Celia Cruz.

Inte'l zenaro 2014 vien publegà un teaser video de un novo singoło scrivesto in cołaborasion co Chris Brown el cui titoło el ze *[[Same Girl]]* che, come eła istesa ła ga dichiarà in un'intervista, el ze un regało par i fan, non sendo includesto in nisun projeto de ła cantante. El 22 de zenaro 2014 A vien publegà l'audio de *[[Girls (Jennifer Lopez)|Girls]]*, uno dei singołi promosionałi de l'iminente otavo àlbun in studio de ła cantante. Inazonta A vien anunsià ła só partesipasion a l'ino dei Mondiałi de calcio 2014 *[[We Are One (Ole Ola)]]*, reałizà da'l rapper Pitbull, cantà in copia co sto ùltemo e co ła cantante braziłiana Claudia Leitte. El 31 de zenaro vien publegà el video de *Same Girl*, segondo singoło promosionałe.

El 3 de marso vien publegà el video de *[[Adrenalina (Wisin)|Adrenalina]]* de'l cantante portoregan Wisin, in cołaborasion co Jennifer Lopez e Ricky Martin. El 13 de marso vien publegà el video de *[[I Luh Ya Papi]]* in cołaborasion co French Montana, primo singoło estraesto da'l novo àlbun *[[A.K.A.]]* de ła cantante. El brano el vien prezentà in anteprima ad *[[American Idol]]*. El 29 de marso ła cantante ła se ga ezibìa a Dubai par ła finałe de ła Copa de'l Mondo de Dubai indove par ła prima volta ła ga cantà *[[Girls (Jennifer Lopez)|Girls]]*, *[[I Luh Ya Papi]]* e anca *Never Satisfied*, brano inedito includesto inte'l novo àlbun.

El 25 de apriłe A vien anunsià el tìtoło de'l segondo singoło estraesto da l'àlbun, *[[First Love (Jennifer Lopez)|First Love]]*, che'l vien publegà el primo de majo e'l cui video ze venjesto fora a ła fine de'l steso meze
[sinistra|miniatura|Jennifer Lopez inte'l 2014 durando ła vertura de ła [Canpionato mondiałe de calcio|FIFA World Cup]]
El 17 de majo 2014 ła ga partesipà ai Billboard Music Awards, verzendo ła serada insenbre a Pitbull e Claudia Leitte co ła performance de *We Are One (Ole Ola)* e indove ła ga promovesto anca el novo singoło *First Love*, resevendo el premio Icon Award, devntando ła cuarta artista inte ła storia ad averlo resevùo e ła prima dona in asołuto.

El 12 de zunjo ła cantante ła se ga ezibìa insenbre a Pitbull e Claudia Leitte a ła sarimonia de vertura dei Mondiałi de Calcio 2014 so łe note de *We Are One (Olè Olà)*, publegando el zorno sucesivo, el só òtavo àlbun in studio, dièzemo de ła só carièra, *[[A.K.A.]]*, in cui Jennifer Lopez ła ga cołaborà co racuanti artisti, cofà Chris Brown (*Same Girl*), Sia (*Expertease (Ready Set Go)* ), T.I. (*A.K.A.*), French Montana (*[[I Luh Ya Papi]]* e *Same Girl*), Iggy Azalea (*Acting Like That & Booty*), Rick Ross (*Worry No More*), Pitbull (*Booty*), Jack Mizrahi (Tens) e Nas (*Troubeaux*). El disco parò el ze el rezultà el manco vendùo de tuta ła só cariera, co sołe setantun miłe copie totałi vendùe. A ła fin de'l steso meze ła ga tenjùo un conserto a maca de oltra do ore inte'l Bronx, a sorpreza par i só fans.

El 23 de setenbre 2014 ze stà publegà el terso singoło de l'àlbun, *[[Booty]]*, in cołaborasion co Iggy Azalea, l'ùnego singoło che'l riese a piasarse ben inte łe clasifeghe. In orìzene el brano el jera in cołaborasion co Pitbull ma ła cantante ła ga desidesto de sostituirlo in un segondo momento co Iggy Azalea. El singoło el vien promovesto co na performance ai American Music Awards, e co un video a'l cuało ga partesipà ła stesa Azalea.

El 4 de novenbre vien publegà el primo łibro de ła cantante intitołà True Love, un łibro autobiogràfego indove reparcorer łe tape de'l só primo tour e de ła só vita. Na parte dei proventi recavà da ła vendita de'l łibro i ze stà destinà a ła Lopez family foundation.

El 31 de desenbre 2014 ła cantante ła ga tenjùo conserto a Las Vegas cantando, oltra ai só sucesi, alguni brani de l'àlbun A.K.A., inaugurando cusì el só parìodo de conserti inte la sità de'l Nevada. El steso zorno A vien trazmetesto da ła rede tełeviziva HBO el docufilm *[[Dance Again]]*, che'l reparcore łe tape de'l tour de ła cantante e de ła só vita.

Inte'l 2015 vien anunsià ła só residency a Las Vegas che ła sarìa partìa da zenaro de'l 2016, co na serie de conserti a'l Planet Hollywood de Las Vegas. Ła nota revista Billboard ła ga pozisionà el só show a'l primo posto par incasi e cuałità.

A majo ła cantante ła se ga ezibìo ai Latin Billboards Music Awards in un tributo a ła cantante łatina Selena Quintanilla.

Inte'l meze de zunjo 2015 A vien rełasà el singoło *[[Back It Up (Prince Royce)|Back It Up]]* in cołaborasion co Prince Royce e Pitbull. Ła canson ła vien reałizà par ła prima volta durando ła finałe de ła penùltema stajon de American Idol, indove ła cantante ła coverzeva el łogo de zùdeze. Ła canson ła ga resevùo na nomination ai Latin Grammy Awards come mejo canson urban. Inte l'isteso ano A ze sta publegà dei singołi promosionałi che i ga vedesto ła partesipasion de ła Lopez: *[[What you mean to me]]* de Trey Songz e *[[Try Me Records|Try Me]]* de Jason Derulo, che'l vien drioman publegà come terso singoło de l'àlbun de'l cantante.

A łujo 2015 ła cantante ła ga tenhjesto un conserto in Maroco in ocazion de'l Mawazine Festival che'l vien trazmetesto live da łe redi tełevizive łocałi. Tutavia, a cauza de łe coreografie masa sexy e dei abiti dezbonigołài el conserto el ga susità controversie cuando el governo marochin ła ga condanà a do ani de prezon.

A setenbre 2015 vien publegà na nova varsion de'l singoło *[[El mismo sol]]* de'l cantaudor spanjoło Álvaro Soler. Inte l'isteso meze ła cantante ła se ga ezibìo a l'IHeartRadio Music Festival prezentando ła nova varsion de *El mismo sol* e un novo singoło da sołista intitołà  *Breaking Me Down*. El singoło el farà parte, insenbre ai brani confermài *Two Sides* e *Amnesia*, de'l só novo àlbun in studio, par el cuało ła ga rechiedesto anca ła co-produsion de RedOne e Liam Payne.

El 7 de apriłe 2016 ze vegnesto fora el singoło *[[Ain't Your Mama]]*, scrivesto da Meghan Trainor e produzesto da Dr. Luke. El video che'l conpanja ła canson ze el pì vełose de ła cantante a razónzer ła sertifegasion Vevo. Drìoman, Jennifer ła cołabora da novo co'l só ex marìo Marc Anthony inte'l brano "Olvídame y Pega la Vuelta".

Inte'l 2017 ze stà publegà *[[Ni tú ni yo]]* in cołaborasion co Gente de Zona. 
Ghe ze andà drìo *[[Amor, amor, amor]]* in cołaborasion co'l rapper Wisin.

Inte'l 2018 A vien invese publegà el singoło "Us", a'l cuało fa sùito da sèito n'altro singoło in spanjoło, "El Anillo". Drioman, Jennifer ła cołabora co'l produtor  DJ Khaled e co ła rapper Cardi B inte'l brano "Dinero" e co'l rapper łatin Bad Bunny in un remix de "El Anillo".[miniatura|Jennifer Lopez durante el ''[It's My Party Tour* inte'l 2019]] Inte'l 2019, ła dota co [[Bryan Adams]] inte'l brano *That’s How Strong Our Love Is* par l'àlbun [[Shine a Light (Bryan Adams)|Shine a Light]]. L'artista ła reałiza inazonta  altri singołi cofà: "[[Limitless (Jennifer Lopez)|Limitless]]", da ła cołona sonora de "[[Ricomincio da me (film 2018)|Ricomincio Da Me]]" e "[[Medicine (Jennifer Lopez)|Medicine]]" in doto co'l rapper [[French Montana]]. Ghe va drìo n'antro singoło in spanjoło, "Baila Conmigo". Inte'l steso parìodo, Jennifer Lopez ła parte par un novo tour, el "[[It's My Party Tour]]", prima serie de conserti a'l de fora de Las Vegas da'l 2012.

Inte'l setenbre 2019 A ze stà anunsià che Jennifer Lopez e [[Shakira]] łe sarìa stàe łe protagoniste de l*'halftime show* [[Super Bowl LIV]], che'l se ga tenjesto el 2 de febraro 2020. El 24 setenbre 2020 ła pùblega i singołi *Pa' Ti* e *Lonely*, entranbi in cołaborasion co [[Maluma (cantante)|Maluma]]. Tałi brani i vien drioman proponesti da'l vivo durando i [[American Music Awards 2020|American Music Awards]]. El 27 de novenbre 2020 ła pùblega el singoło *In the Morning*: el brano el desta sùito scalpor par via de ła só covertina, in cui l'artista ła aparise nùa patòca. Inte'l zenaro 2021 ła se ezibise durando ła sarimonia de insediamento de'l 46º presidente dei Stati Unìi [[Joe Biden]].

== Stiłe muzegałe: voze, coreografie e influense muzegałe ==
Jennifer Lopez ła ga parlustrà tanti stiłi muzegałi: [[Latin pop]], dance, [[R&B]], [[hip hop]], rock, [[funk]], [[Mùzega house|house]] e ritmi łatin-mericani cofà [[Salsa (mùzega)|salsa]], [[merengue]] e [[bachata]] ai cuałi ła ze łigà fin da picenina. Infati el só debuto inte ła dansa avien fin da zòvane asè cuando che ła entra a far parte de na conpagnìa de bało.

El só debuto so łe sene muzegałe invese el avien co ła publegasion de'l só primo àlbun *On the 6*, che ghe verze ła strada ai vari zènari muzegałi. Ła reałizasion de l'àlbun *This Is Me... Then* ła vede ła Lopez in contato co ła mùzega R&B che ła se ispira a ła mùzega dei ani '70. L'album *Rebirth* invece esplora ritmi più hip hop e pop rock, mentre gli album *Brave* e *Love?* ła visina a ła mùzega dance, cosa che ghe far otegner ancora pì suceso. *A.K.A.*, el só otavo àlbun in studio, desimo de ła cariera, el ze un àlbun rico de zèneri e el ze un àlbun de sperimantasion de novi zèneri par ła cantante. Łe icone a łe cuałe ła Lopez ła se ispira A ze [[Tina Turner]], [[James Brown]], [[Michael Jackson]], [[Madonna (cantante)|Madonna]] e [[Barbra Streisand]].

== Imprenditora ==
[[Imàjine:Jennifer Lopez 2009.jpg|sinistra|miniatura|340x340px|Jennifer Lopez inte'l 2006]]
Inte'l 2001 Jennifer Lopez ła ga fondà na caza de distribusion sinematogràfega ciamada J.Lo Inc. Ła caena de distribusion ła ga produzesto de distribuìo serti film co protagonista ła Lopez stesa, tra cui *The Cell*, *Prima o poi mi sposo* e *Un amore a 5 stelle*.
Ła Lopez ła ga łansà na łine de cai de fornimento inte'l 2003. Ciamada *jLO by Jennifer Lopez*, ła łinea ła includeva difarenti tipi de cai par zòvane done. Jennifer ła ga partesipà a ła canpanja invernałe de ła  [[Louis Vuitton]] inte'l [[2003]]. Inte'l 2005 ła ga łansà na łinea de cai de fornimento ciamada Sweetface. Inte'l [[2007]], ła ga retirà [[jLO by Jennifer Lopez]] e ła ga łansà na łinea par zòvani ciamada JustSweet. Łe só łinee de moda łe ga fato pate de tnati eventi setimanałi de moda a [[New York]].

Inte l'apriłe 2002 Jennifer ła ga verto un restorante [[cuban]] inte'l distreto de South Lake a [[Pasadena (Całifornia)|Pasadena]], in [[Całifornia]], ciamà "Madre's".

Jennifer ła se ga aventurà inte l'industria de profumi co *Glow by J.Lo*. Inte l'otobre 2003 ła ga łansà un profumo ciamà "Still". Par el Nadałe 2005 ła ga łansà n'altra fragransa, "Live by Jennifer Lopez". Par el San Vałentin 2006 A zera stà metesto so'l marcà "Love at First Glow by J.Lo". Ła só fragransa sucesiva, "Live Luxe", ła ze stà sparpanjà inte'l 2006, mentre "Glow After Dark" inte'l zenaro 2007.

Jennifer ga fondà na conpagnìa de produsion tełeviziva e sinematogràfega, ła Nuyorican Productions, insenbre al só manager, [[Benny Medina]].

Inte'l desenbre de'l [[2010]] ła ze stà sernìa cofà testimonial de [[L'Oréal]].

Ła Lopez ła ze stà reconosùa da ła rivista *People en Español* sia come el sojeto prensipałe de ła łista de łe "50 più belle"(50 pì bełe) inte'l 2006 e de ła łista de łe "100 ispaniche più importanti"(100 ispàneghe piasè inportanti) inte'l febraro 2007.

== Vita privà ==
[[Imàjine:Time 100 Jennifer Lopez and Marc Anthony.jpg|thumb|Jennifer Lopez e l'ex marìo [[Marc Anthony]] al [[Time 100 Gala]] [[2006]]|218x218px]]
Ła Lopez ła se spoza par ła prima volta el 22 de febraro 1997 co'l camarier cuban Ojani Noa. I do i divorsia inte'l zenaro 1998. Tra el 1999 e'l 2001 ła ga na rełasion co'l rapper [[Sean Combs|P. Diddy]].

El 29 de setenbre del 2001 ła spoza el bałarìn [[Cris Judd]], da'l cuało ła divorsia ofisialmente inte'l zugno 2003.

Ła ga avùo na turbołente rełasion co l'ator [[Ben Affleck]], che ła gaveva afiancà in *Amore estremo - Tough Love* e *Jersey Girl'', dal 2002 al 2004, ano in cui ła cubia ła se gavarìa dovesto spozar; poco tenpo prima de łe prevedeste nose, i ga roto, pur restando in boni raporti.

## Notasion


## Linganbi foresti
*